**II.**

**A továbbképzési programok egyszerűsített nyilvántartásba vételi eljárása**

1. **Az eljárásban használt fogalmak**

**Továbbképzés:**

Minden olyan szakmai, elméleti és gyakorlati képzés, kompetenciafejlesztés, tréning, amely az adott munkakör megtartására, annak magasabb színvonalú ellátására irányul.

**Belső továbbképzés:**

A belügyi szervek által indított, bejelentés-köteles továbbképzési program, amely az adott beosztás, feladatkör betöltéséhez, ellátásához előírt szakmai képesítés megszerzését követően speciális intézményi vagy munkaköri ismereteket vagy képességeket közvetít.

**Belügyi szerv:**

A Belügyminisztérium, a fegyveres szervek hivatásos állományú tagjainak szolgálati viszonyáról szóló 1996. évi XLIII. törvény 1. §-ában meghatározott, a belügyminiszter irányítása alatt álló fegyveres szervek:

* Alkotmányvédelmi Hivatal,
* BM Nemzetközi Oktatási Központ,
* BM Oktatási, Képzési és Tudományszervezési Főigazgatóság,
* BM Országos Katasztrófavédelmi Főigazgatóság,
* Büntetés-végrehajtási Szervezet,
* Nemzetbiztonsági Szakszolgálat,
* Nemzeti Védelmi Szolgálat,
* Országos Rendőr-főkapitányság,
* Szervezett Bűnözés Elleni Koordinációs Központ,
* Terrorelhárítási Központ.

**Továbbképzésre kötelezett:**

Az a hivatásos állományú személy, aki az adott munkakör megtartása, illetve magasabb színvonalú ellátása érdekében továbbképzésre kötelezett.

**Egyszerűsített nyilvántartásba vételi eljárás:**

A bejelentés-köteles továbbképzési program, valamint a továbbképzést végző belügyi szerv továbbképzési jogosultságának kérelemre történő felvétele a programjegyzékbe.

**Belső továbbképzési program:**

Olyan önálló tanítási vagy tananyagegységekből álló képzési program, amely speciális intézményi vagy munkaköri ismereteket, illetve képességeket közvetít.

**Programtulajdonos:**

A továbbképzési program tulajdonosa, amely a továbbképzési programot a BM OKTF-hez benyújtotta.

**Belső továbbképzési programok nyilvántartása:**

A belügyi szervek által az egyszerűsített nyilvántartási eljárásba benyújtott és felvett belső továbbképzési programok nyilvántartása.

**Belső továbbképzési program passziválása:**

A belügyi szerv kérelmére a nyilvántartásba vett továbbképzési programot a BM OKTF passziválja. Passzív továbbképzési program alapján továbbképzés nem folytatható.

1. **Az egyszerűsített nyilvántartásba vételi eljárás dokumentumai, adatlapjai és formanyomtatványai**

**Kötelező:**

5. sz. dokumentum: Adatlap

6. sz. dokumentum: Órarend adatlap melléklete

7. sz. dokumentum: Nyilvántartás

8. sz. dokumentum: Értesítés

9. sz. dokumentum: Változást bejelentő adatlap

10. sz. dokumentum: Hiánypótlás (formai)

11. sz. dokumentum: Elutasítás (formai)

12. sz. dokumentum: Elutasítás (tartalmi)

13. sz. dokumentum: Felfüggesztés

14. sz. dokumentum: Felfüggesztés megszüntetése

15. sz. dokumentum: Törlés

16. sz. dokumentum: Passziválási kérelem

17. sz. dokumentum: Továbbképzés bejelentése

18. sz. dokumentum: Igazolás

19. sz. dokumentum: Tanúsítvány

20. sz. dokumentum: Tanúsítvány elosztó

21. sz. dokumentum: Jelentés továbbképzés végrehajtásáról

**Választható:**

54. sz. dokumentum: Vizsgajegyzőkönyv

55. sz. dokumentum: Óravázlat

56. sz. dokumentum: Borító Gyakorlati Vizsgakérdések

57. sz. dokumentum: Borító Szóbeli Vizsgakérdések

58. sz. dokumentum: Borító Írásbeli Vizsgakérdések

59. sz. dokumentum: Borító Írásbeli Vizsgakérdések Megoldókulcs

60. sz. dokumentum: Napló

61. sz. dokumentum: Borító Tananyag

62. sz. dokumentum: Megbízási Szerződés

63. sz. dokumentum: Nyilatkozat

1. **Az eljárásban résztvevők és feladataik**

**A belügyi szerv feladatai:**

* kidolgozza a szükséges továbbképzési programokat,
* benyújtja a továbbképzési programokat az egyszerűsített nyilvántartásba vételi eljárás lefolytatása céljából a BM OKTF Továbbképzési Igazgatóság Programminősítő és Nyilvántartási Osztályra,
* az adatlapot megküldi postai és elektronikus úton,
* az adatlaphoz csatolja a továbbképzési program órarendjét,
* hiányosan kitöltött adatlap esetén a BM OKTF Továbbképzési Igazgatóság felhívására 15 napon belül pótolja a hiányosságot,
* felelősséggel tartozik a továbbképzési program szakmai tartalmáért és minőségéért.

**BM OKTF feladata:**

* segítséget nyújt a belügyi szerveknek a továbbképzési programok kidolgozásához,
* érkezteti az egyszerűsített nyilvántartásba vételi adatlapot, az azonosíthatósága érdekében egyedi sorszámmal látja el,
* amennyiben az adatlap kitöltése hiánytalan, a befogadástól számított 30 napon belül a Belügyi Továbbképzési Kollégium elé terjeszti,
* hiányosan kitöltött adatlap esetén 15 napos határidő kitűzésével hiánypótlásra hívja fel a belügyi szervet,
* elutasítja a továbbképzési program befogadását a hiánypótlási határidő eredménytelen letelte után,
* amennyiben a nyilvántartásba vételre irányuló eljárás során megállapítja, hogy a továbbképzési program minősített továbbképzési programhoz tartozó ismereteket közvetít, a nyilvántartásba vételt elutasítja, valamint tájékoztatja a kérelmezőt a továbbképzési program minősítésével kapcsolatos eljárás lefolytatásának feltételeiről,
* értesíti a belügyi szervet aBelügyi Továbbképzési Kollégium döntéséről,
* a Belügyi Továbbképzési Kollégium döntése alapján nyilvántartásba vett belső továbbképzési programokról a BM OKTF Továbbképzési Igazgatóság Programminősítő és Nyilvántartási Osztály nyilvántartást vezet,
* ellenőrzi a továbbképzések végrehajtását,
* a belügyi szerv kérelmére passziválja a továbbképzési programot.

**Belügyi Továbbképzési Kollégium feladata:**

* dönt a BM OKTF javaslata alapján a továbbképzési programok nyilvántartásba vételéről vagy törléséről,
* dönt a BM OKTF javaslata alapján a nyilvántartásba vett továbbképzési programok felfüggesztéséről, felfüggesztésének megszüntetéséről.

Az egyszerűsített nyilvántartásba vételi eljárást a 2. sz. folyamatábra mutatja be.